મોસ્કો – ફ્રાન્સ ફરી ફૂટબોલ વર્લ્ડ કપમાં ચેમ્પિયન બન્યું છે. અહીંના લુઝનિકી સ્ટેડિયમ ખાતે આજે રમાઈ ગયેલી ફાઈનલ મેચમાં એણે ક્રોએશિયાને 4-2થી પછાડી દીધું છે. સમગ્ર મેચમાં ફ્રેન્ચ ખેલાડીઓએ 60 ટકા સમય સુધી બોલને એમના તાબામાં રાખ્યો હતો. ફ્રાન્સે 20 વર્ષ બાદ ફરી વર્લ્ડ કપ ટ્રોફી જીતી છે. 1998માં એણે પોતાની જ ધરતી પર વિશ્વવિજેતાપદ હાંસલ કર્યું હતું. ક્રોએશિયા આ પહેલી જ વાર વર્લ્ડ કપની ફાઈનલમાં પ્રવેશ્યું હતું. એના ખેલાડીઓએ આક્રમક વલણ વડે સૌને પ્રભાવિત કરી દીધા હતા. ક્રોએશિયાની ટીમ ફાઈનલમાં વધારે સારી ગેમ રમી હતી, પણ ફ્રાન્સના ખેલાડીઓ વધારે કુશળતાપૂર્વક અને ચતુરાઈપૂર્વક રમ્યા હતા.